24. schôdza NR SR - 2.deň - B. popoludní
Dátum: 2021-02-25
Poslanec: Kotleba, Marian (ĽS Naše Slovensko)
Druh vystúpenia: Vystúpenie v rozprave

251. Vážený pán podpredseda Národnej rady, vážený pán minister, kolegyne, kolegovia, rokujeme o schválení predĺženia núdzového stavu, o najvýraznejšom pošliapaní a obmedzení ústavných a občianskych práv pre všetkých obyvateľov Slovenskej republiky na Slovensku od obnovenia samostatnej Slovenskej republiky v roku 1993 a spolu je v pléne Národnej rady menej ako dvadsať poslancov. Menej ako dvadsať zo 150 poslancov, plus jeden zástupca vlády. Už toto číslo hovorí o tom, že rozhodnutie vládnej väčšiny rokovať takto v noci o tak vážnej veci je jednoducho podvod, podvod na občanov. Je to podvod na ľudí, ktorí majú právo, aby sa o tejto dôležitej záležitosti naozaj rokovalo verejne, cez deň, aby to mohli sledovať, a nie v čase, keď normálni ľudia už spia alebo idú spať, keď tí, ktorí ešte majú prácu, sa chystajú do roboty, aby si cez noc aspoň trochu oddýchli, v čase, o ktorom sa hovorí, že noc je časť, čas zlodejov. Presne tak. Vy ľuďom kradnete slobodu, vy ľuďom kradnete zvyšky ich práv, zvyšky ich sociálnych istôt a robíte to v čase zlodejov. A nedovolíte ani akúkoľvek, čo len malú občiansku nespokojnosť. Len včera, kolegyne, kolegovia, len včera polícia zadržala pred parlamentom 15 ľudí len za to, že sa prišli, iba tichou účasťou prišli protestovať proti predĺženiu tohto abnormálneho núdzového stavu. Pätnásť ľudí, ktorí nič neurobili, pätnásť ľudí, ktorí poctivo platili celý život dane a odvody, pracovali, pretože išlo väčšinou o starších ľudí, o dôchodcov, a polícia ich zbalila ako nejakých výtržníkov, ako nejakých, ja neviem, chuligánov, ktorí by mali rozbíjať výklady alebo, nebodaj, podpaľovať autá. Toto je vizitka vašej vlády, toto je vizitka vášho strachu, strachu pred obyvateľmi. A potom má štátny tajomník ministerstva zahraničných vecí Klus tú drzosť, že v televízii včera povie, že receptom na zvládnutie tohto stavu a tejto situácie na Slovensku je zvýšenie pokút pre ľudí. Ja sa vás chcem spýtať, či naozaj s týmto súhlasíte. Či naozaj aj vy poslanci, ktorí ste tu boli zvolení, mnohí ako osobnosti so svojimi životnými príbehmi, či naozaj vám to za tie peniaze stojí a s tým súhlasíte a jednoducho chcete byť zapísaní v tom politickom historickom kalendári Slovenskej republiky, ako tí, ktorí proste len nemo stláčali gombíky, ktorí sa len nemo podieľali na tom, že ľudia tu boli zašliapavaní do zeme. Na jednej strane i svojimi opatreniami, ktoré, ako sme tu už dnes počuli dvetisíckrát, nebudem to opakovať, neprinášajú žiadny výsledok, tak týmito opatreniami im na jednej strane beriete prácu, beriete im živobytie, beriete im výplaty, ničíte firmy, ničíte firmy, ktoré fungovali niekedy aj dvadsaťpäť rokov a na druhej strane chcete dvíhať pokuty a ako sme sa dnes v médiách dočítali, tak čoskoro už aj dane. Toto je vizitka vašej vlády. Paradoxom na tejto celej situácii alebo najväčším paradoxom na tejto situácii je to, čím tvrdšie opatrenia zavádzate, tým horší je priebeh tej krivky, tým vyššia je nakazenosť, pretože nedáte si povedať, že plošné testovanie okrem vašich kšeftov alebo kšeftov pre pár vyvolených z vašej vlády naozaj neprináša nič iné, len zhoršenie situácie. Potom sme tu dnes počuli, že riešením je plošné očkovanie, že budeme ľudí držať v strese, že budeme štát znásilňovať dovtedy, kým nebude zaočkovaných 80 % populácie. A ministerka spravodlivosti Kolíková tu povedala, že to sú falošné informácie, že nevie, kto tieto informácie prepašoval do materiálu, o ktorom dnes rokujeme, a že kto bude tento materiál šíriť, tak sa dopúšťa nejakej dezinformácie. Takže, kolegyne, kolegovia, keď sa na svetlo sveta ukáže pravda, čo chcete s ľuďmi robiť, zrazu je to dezinformácia. Keď sa ľudia v úplne zúfalej situácii pokúsia čo len tichou účasťou protestovať proti týmto vašim opatreniam, pošlete na nich trojnásobne viac policajtov. A keď sa vám opozícia pokúša vytýkať, že jednoducho vy nemáte argumenty na to, aby bol predlžovaný núdzový stav, lebo nič, nič to nezlepší, tak vy ako reakciu schválite nočné rokovanie parlamentu, však nech si tí opoziční poslanci tu rozprávajú, čo chcú, však vám to bude jedno, do rána sa vyrozprávajú a o jedenástej to schválite. To je demokracia v podaní Matoviča. Ale nečudujme sa, ani sa nemôžme čudovať, že na Slovensku je takýto cirkus, keď ľudia si za premiéra zvolili šaša. A nie šaša hocijakého, ale šaša nacistického, šaša, ktorý povedal, že jeho ambíciou je prekonať stranu Adolfa Hitlera NSDAP. Ľudia si vtedy mysleli, že možno Matovič iba žartuje, mnohí si robili žarty, bol toho plný internet, že Matovič chce prekonať nacistickú stranu, no ale, žiaľ, dnes vidíme, po jedenástich mesiacoch Matovičovej vlády vidíme, že ten maniak to myslel vážne, že ten maniak to myslel vážne a že on skutočne chce prekonať režim, ktorý zavádzal Hitler. A ľudia sa len prizerajú a nechápu. Nechápu, ako ste dokázali za necelý rok zničiť Slovensko. Nechápu, ako ste ich dokázali dostať do situácie, o ktorej predtým nečítali ani v tých najhorších hororových science-fiction románoch. A okrem toho, vládna koalícia, že vaše opatrenia neprinášajú výsledky, tak ste za ten rok zadlžili štát takým rekordným deficitom, že sa to nepodarilo minulej vláde za celé volebné obdobie. To, čo vy ste dokázali, o koľko ste dokázali zdvihnúť dlh, o toľko nezdvihla minulá vláda, ktorej sa ja naozaj nemám najmenší dôvod zastávať, verejný dlh za celé svoje volebné obdobie. Ja sa pýtam, že dokedy takto chceme fungovať? Dokedy takto chceme fungovať? Vy naozaj nemáte ani štipky nejakého svedomia? Vy nemáte ani kúsok nejakého, nejakej sebareflexie, ktorá by vám povedala, že toto asi naozaj nie je správna cesta? Ja rozumiem, že sa bojíte toho, aby ľudia neprišli protestovať znova, lebo premiér to nezvládal psychicky dobre, ale uvidíte, že ľudia už čoskoro pochopia, že najväčší protest proti tejto vláde je, keď nepôjdu na test. Keď nepôjdu na test. Keď zamestnávatelia pochopia, že musia prestať nútiť ľudí a pýtať si od nich testy. A keď sa konečne títo ľudia spoja a povedia vám, že oni už zo seba nechcú nechať robiť nejaké pokusné králiky, a vy namiesto toho, aby ste ich nútili do neustálych testov a kolotočov, sa máte ako vláda, ktorá má zodpovednosť za ľudí, začať zaoberať tým, aby ste ich začali liečiť, aby ste ich začali chrániť, aby ste im začali pomáhať sa opäť postaviť na nohy. Lebo zatiaľ jediné, na čo dávate peniaze, sú kšefty. Jediné, na čo dávate energiu, je prenasledovanie vlastných občanov a jediné, čo po vás ako vizitka zostáva, je zdevastované celé Slovensko.